PASLAUGŲ VIEŠOJO PIRKIMO–PARDAVIMO SUTARTIS 


Viešoji įstaiga Šilutės ligoninė,  juridinio asmens kodas 277329430,  kurios registruota buveinė yra Rusnės g. 1 Šilutėje, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Vyriausiojo gydytojo Algio Starkaus, veikiančio pagal Įstaigos nuostatus (toliau  Užsakovas), ir
.............................., pagal Lietuvos Respublikos įstatymus įsteigta ir veikianti įmonė, juridinio asmens kodas ........................, kurios registruota buveinė yra ............................, duomenys apie bendrovę kaupiami ir saugomi juridinių asmenų registre, atstovaujama direktoriaus ..............................., veikiančio pagal bendrovės įstatus (toliau  Teikėjas / Paslaugų teikėjas),
toliau kartu vadinami Šalimis, o kiekvienas atskirai – Šalimi, sudarėme šią Sutartį, kurioje susitariame:

1. BENDROSIOS NUOSTATOS

1.1.  Sutartyje vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos ir Lietuvos Respublikos viešųjų pirkimų įstatymuose.
1.2.  Sutartis sudaroma remiantis Šilutės rajono savivaldybės administracijos viešojo pirkimo, vykdyto atviro tarptautinio konkurso, skelbto Centrinėje viešųjų pirkimų informacinėje sistemoje (pirkimo numeris .....), rezultatais.
1.3.  Šioje sutartyje nurodyti Sutarties priedai laikomi neatskiriama Sutarties dalimi.

2. SUTARTIES DALYKAS

2.1. Sutarties dalykas pastato, esančio Šilutėje (unikalus Nr. 8893-4001-3031), Tulpių g. 8, kapitalinio remonto darbų projektavimo paslaugos ir projekto vykdymo priežiūros paslaugos įskaitant statinio projektavimo užduotyje (toliau – Projektavimo užduotis) nurodytą apimtį ir reikalavimus (toliau – Paslaugos). Reikalavimai pirkimo objektui nustatyti specialiųjų Pirkimo sąlygų 2 priede „Projektavimo užduotis“. 
2.2. Teikėjas turės:
2.2.1. parengti projektinį pasiūlymą bei atlikti būtinus tyrimus ir gauti statybą leidžiantį dokumentą;
2.2.2. parengti techninį darbo projektą ir gauti statybą leidžiantį dokumentą ar statinio projekto ekspertizės aktą su išvadą, kad galima tvirtinti statinio projektą, kuris bus reikalingas nuo 2024-11-01 įsigaliojus Statybos įstatymo pakeitimui;
2.2.3. vykdyti projekto vykdymo priežiūrą.
2.2.4. Teikėjas projektinius pasiūlymus ir techninį darbo projektą turės rengti bei vykdyti visas reikalingas procedūras pagal šias paslaugas reglamentuojančių ir galiojančių teisės aktų aktualią redakciją (įvertinant naują redakciją nuo  2024 m. lapkričio 1 d.). 
2.3. Paslaugų teikimo vieta – Tulpių g. 8, Šilutė, Šilutės r. sav.

3. SUTARTIES GALIOJIMAS, VYKDYMO PRADŽIA, TRUKMĖ IR TERMINAI

3.1. Ši Sutartis įsigalioja nuo sutarties pasirašymo ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiama įstatymu ar šioje Sutartyje nustatytais atvejais, o finansinių įsipareigojimų atžvilgiu – iki visiško sutartinių įsipareigojimų įvykdymo.
3.1.1. projektinių pasiūlymų parengimo terminas – 4 mėnesiai nuo sutarties įsigaliojimo dienos (parengus projektinius pasiūlymus teikėjas turės gauti statybą leidžiantį dokumentą. Šis dokumentas bus reikalingas nuo 2024-11-01 įsigaliojus Statybos įstatymo pakeitimui);
3.1.2. techninio darbo projekto parengimas – 8 mėnesiai nuo statybą leidžiančio dokumento išdavimo dienos (statyba leidžiantis dokumentas ar statinio projekto ekspertizės aktas su išvada, kad galima tvirtinti statinio projektą bus reikalingas nuo 2024-11-01 įsigaliojus Statybos įstatymo pakeitimui);
3.1.3. projekto vykdymo priežiūros paslaugos turės būti teikiamos nuo darbų pradžios iki statybos užbaigimą patvirtinančio dokumento gavimo, bet ne ilgiau kaip 36 mėn. nuo darbų pradžios. Paslaugų teikimo pradžia bus nustatoma atskiru užsakovo ir paslaugų teikėjo rašytiniu susitarimu. 

4. SUTARTIES KAINA (KAINODAROS TAISYKLĖS) IR MOKĖJIMO SĄLYGOS

4.1. Sutarčiai taikoma fiksuotos kainos kainodara. Kainodaros taisyklės nustatytos Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (aktuali redakcija).
4.2. Bendra Sutarties kaina, nustatyta atviro (supaprastinto) konkurso metu – .................Eur (.............................), iš kurių PVM sudaro ..................... Eur (..........................). Kainos sudedamosios dalys:
	
4.3. Sutarties kaina, nurodyta 4.2 punkte, yra galutinė ir apima visas tiesiogines ir netiesiogines išlaidas, susijusias su Paslaugos teikimu. Jeigu Sutarties galiojimo metu, pasikeitus Lietuvos Respublikos teisės aktams, pasikeistų Sutarties pasirašymo metu paslaugoms taikomas pridėtinės vertės mokesčio (toliau – PVM) tarifas, fiksuota kaina būtų perskaičiuojama tokiu pat santykiu, kokiu pasikeičia PVM tarifas. Paslaugų kaina be PVM nekeičiama. Susitarimas padidinti/sumažinti Sutartyje fiksuotą kainą įsigalioja surašius jį raštu ir abiem šalims patvirtinus parašais. Perskaičiavimas įforminamas papildomu susitarimu (protokolu), kuris tampa neatsiejama Sutarties dalimi. Perskaičiuota kaina taikoma toms paslaugoms, už kurių atlikimą PVM sąskaita faktūra išrašoma po papildomo susitarimo įsigaliojimo. 
4.4.Sutarties kaina gali būti keičiama dėl kainos peržiūros:
4.4.1. Sutarties kaina (jos sudedamosios dalys) perskaičiuojama, jei Valstybės duomenų agentūros (www.stat.gov.lt) paskelbto Lietuvos ūkio subjektams suteiktų paslaugų kainų indekso (toliau – PKI) pokytis, apskaičiuotas, kaip nustatyta 4.4.2 papunktyje, yra didesnis kaip 7 procentai. Perskaičiuojant kainą, perskaičiuojama tik tų Paslaugų, kurios yra nesuteiktos ir bus suteiktos tik po Šalių pasirašyto susitarimo įsigaliojimo dienos, kaina. Paslaugų, kurias pagal Paslaugų teikimo kalendoriniame grafike nurodytus terminus vėluojama suteikti, kaina neperskaičiuojama, išskyrus atvejį, jei Paslaugų kaina mažėja;
4.4.2. Sutarties kaina (jos sudedamosios dalys) perskaičiuojama pagal formulę:
, kur
a – Sutarties kaina (jos sudedamosios dalys) (Eur be PVM) (Pasiūlyme nurodyta Sutarties kaina (jos sudedamosios dalys) (jei Sutarties kaina (jos sudedamosios dalys) perskaičiuojama pirmą kartą) arba paskutinio perskaičiavimo Sutarties kaina (jos sudedamosios dalys) (jei Sutarties kaina (jos sudedamosios dalys)  jau buvo perskaičiuota);
a1 – perskaičiuota (pakeista) Sutarties kaina (jos sudedamosios dalys) (Eur be PVM);
k – pagal PKI apskaičiuotas kainų pokytis (padidėjimas arba sumažėjimas) (%).
 „k“ reikšmė skaičiuojama pagal formulę: 
, (proc.), kur
Indnaujausias – kreipimosi dėl Sutarties kainos (jos sudedamųjų dalių) perskaičiavimo išsiuntimo kitai Šaliai dieną naujausias paskelbtas PKI;
Indpradžia – laikotarpio pradžios datos (ketvirčio) PKI. 
Pirmojo Sutarties kainos (jos sudedamųjų dalių) perskaičiavimo atveju laikotarpio pradžia (ketvirtis) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos ketvirtis.
Antrojo ir vėlesnių Sutarties kainos (jos sudedamųjų dalių) perskaičiavimų atveju laikotarpio pradžia (ketvirtis) yra paskutinio Sutarties kainos (jos sudedamųjų dalių) perskaičiavimo metu taikyto atitinkamo paskelbto PKI reikšmės ketvirtis;
4.4.3. Esamos ir bazinės kainos indeksų šaltinis – Valstybės duomenų agentūros (www.stat.gov.lt). Šiuos indeksus galima rasti (žingsniai): https://osp.stat.gov.lt\Visi rodikliai\Rodiklių duomenų bazė\Pagal temą\Ūkis ir finansai (makroekonomika)\Kainų indeksai, pokyčiai ir kainos\Ūkio subjektams suteiktų paslaugų kainų indeksai (PKI) ir kainų pokyčiai\Ūkio subjektams suteiktų paslaugų kainų indeksai\Ūkio subjektams suteiktų paslaugų kainų indeksai (2015 m. – 100)\Lentelės parinktys\Nurodoma Architektūros ir inžinerijos veikla; techninis tikrinimas ir analizė\Inžinerijos veikla ir su ja susijusios techninės konsultacijos | Nurodomas laikotarpis;
4.4.4. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno skaitmens po kablelio, o apskaičiuota kaina „a“ suapvalinama iki dviejų skaitmenų po kablelio.
4.4.5. Pirmasis Sutarties kainos (jos sudedamųjų dalių) perskaičiavimas gali būti atliekamas bet kada nuo Sutarties įsigaliojimo, Sutarties kainos (jos sudedamųjų dalių) peržiūros dažnumas nėra ribojamas. Vėlesnis Sutarties kainos (jos sudedamųjų dalių) perskaičiavimas negali apimti laikotarpio, už kurį jų perskaičiavimas jau buvo atliktas.
4.4.6. Perskaičiavus Sutarties kainą (jos sudedamąsias dalis) pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) pradinės Sutarties vertė. Perskaičiuota pradinės Sutarties vertė / Sutarties kaina (jos sudedamosios dalys) įforminama Šalių pasirašomu susitarimu, kuris bus laikomas sudėtine Sutarties dalimi. Šalys privalo sudaryti susitarimą dėl pradinės Sutarties vertės / Sutarties kainos (jos sudedamųjų dalių)  perskaičiavimo per 10 darbo dienų nuo Šalies prašymo kitai Šaliai perskaičiuoti Sutarties kainą (jos sudedamąsias dalis) pateikimo dienos. Šalys privalo susitarime dėl pradinės Sutarties vertės / Sutarties kainos (jos sudedamųjų dalių) perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą Sutarties kainą (jos sudedamąsias dalis) ir perskaičiuotą pradinės Sutarties vertę. Susitarimas padidinti / sumažinti Sutarties kainą (jos sudedamąsias dalis) ir atitinkamai pakeisti pradinės Sutarties vertę, įsigalioja Sutarties Šalims pasirašius susitarimą, kuris bus laikomas sudėtine Sutarties dalimi. 
4.5. Mokėjimai už suteiktas paslaugas bus atliekami eurais. Mokėjimams gauti PVM sąskaitos faktūros teikiamos per informacinę sistemą „SABIS“ (https://sabis.nbfc.lt/) arba per kitą savo pasirinktą informacinę sistemą. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „Sabis“ priemonėmis. Šiame straipsnyje elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. 
4.6. Atsiskaitymo su Teikėju tvarka. Numatoma, kad Teikėjui už suteiktas paslaugas:
- už projektinių pasiūlymų ir techninio darbo projekto parengimą bus apmokama ne vėliau kaip per 30 (trisdešimt) dienų gavus statybą leidžiantį dokumentą ir pateikus pasirašytą paslaugų perdavimo–priėmimo aktą bei šiuo pagrindu išrašytą sąskaitą faktūrą.
- už projekto vykdymo priežiūrą bus apmokama ne vėliau kaip per 30 (trisdešimt) dienų pateikus pasirašytą paslaugų perdavimo–priėmimo aktą bei šiuo pagrindu išrašytą sąskaitą faktūrą.
4.7. Užsakovas gali tiesiogiai atsiskaityti su Subteikėjais už jų suteiktas paslaugas. Apie tai Užsakovas raštu informuoja Subteikėjus per 3 darbo dienas po informacijos apie juos gavimo. Subteikėjui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Teikėjo ir jo Subteikėjo, nustatanti tiesioginio atsiskaitymo su Subteikėju tvarką, atsižvelgiant į pirkimo dokumentuose, Sutartyje ir subteikimo sutartyje nustatytus reikalavimus. Teikėjas turi teisę prieštarauti nepagrįstiems mokėjimams Subteikėjui trišalėje sutartyje nustatyta tvarka.
4.8. Teikėjui pinigai pervedami bankiniu pavedimu. Atsiskaitymas laikomas įvykdytu kai pinigai patenka į teikėjo nurodytą sąskaitą banke. Avansas nemokamas.
4.9. Finansavimo šaltinis – Savivaldybės biudžeto lėšos.

5. ŠALIŲ ĮSIPAREIGOJIMAI IR ATSAKOMYBĖ

5.1. Teikėjas įsipareigoja:
5.1.1. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
5.1.2. teikti Paslaugas Užsakovui pagal Sutartį ir Užsakovo pateiktus užsakymus už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
5.1.3. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Teikėjui užbaigti Paslaugų teikimą nustatytais terminais;
5.1.4. po Paslaugų suteikimo nedelsdamas perleisti nuosavybės teisę į Paslaugų teikimo rezultatą, jeigu toks sukuriamas;
5.1.5. per 5 (penkias) darbo dienas nuo Užsakovo raštu pateikto prašymo gavimo dienos pateikti išsamią Paslaugų teikimo ataskaitą, nurodant, kokios Paslaugos buvo suteiktos, išskiriant konkrečias Paslaugų kainos sudėtines dalis bei pateikiant papildomą su Paslaugų teikimu susijusią informaciją apie patirtas išlaidas ir t. t.;
5.1.6. nenaudoti Užsakovo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Užsakovo sutikimo;
5.1.7. užtikrinti, kad Sutarties sudarymo momentu ir visą jos galiojimo laikotarpį Teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;
5.1.8. Užsakovui raštu paprašius, grąžinti visus iš Užsakovo gautus, Sutarčiai vykdyti reikalingus dokumentus;
5.1.9. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
5.1.10. teikėjo civilinė atsakomybė privalo būti apdrausta privalomuoju draudimu. Užsakovui paprašius, Teikėjas privalo pateikti civilinės atsakomybės draudimo faktą įrodančius dokumentus.
5.2. Teikėjas turi teisę gauti Paslaugų kainą su sąlyga, kad jis tinkamai vykdo šią Sutartį.
5.3. Teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
5.4. Neatlikus apmokėjimo nustatytais terminais, Teikėjo pareikalavimu Užsakovas privalo sumokėti teikėjui už kiekvieną uždelstą dieną 0,03 % dydžio delspinigius nuo laiku nesumokėtos sumos.
5.5. visą pirkimo sutarties galiojimo laikotarpį taikyti aplinkos apsaugos vadybos sistemos sertifikatą, kuris buvo pateiktas kartu su pasiūlymu, patvirtinantį, kad teikėjas laikosi reikalaujamos aplinkos apsaugos vadybos sistemos standarto.
5.6. Teikėjas užtikrina, kad Paslaugas teiks kvalifikuoti, tik tokią teisę turintys specialistai, t. y. Projekto vadovas, kuris yra nurodytas pasiūlyme, kurio patirtis buvo vertinama balais laimėtojo atrankos metu. Jei Sutarties vykdymo metu būtina keisti nurodytą specialistą (kai susiję su pirkimo sutartyje nurodytų asmenų liga, darbo santykių su jais nutraukimu bei kitomis panašiomis aplinkybėmis) ar pasitelkti naujus specialistus, Teikėjas apie tai privalo nedelsdamas pranešti Užsakovui ir, suderinęs su Užsakovu, pakeisti jį lygiaverčiu (ne žemesnės kvalifikacijos) specialistu, o pasitelkiant naują – jis turi turėti jo funkcijoms atlikti būtinus atestatus, licencijas ir pan. ir turėti ne mažesnę patirtį, nei specialistų, kurių patirtis buvo vertinama balais laimėtojo atrankos metu. Teikėjas neturi teisės keisti prie Sutarties pridedamame sąraše nurodytų specialistų ar pasitelkti naujų, prieš tai raštu nepranešęs Užsakovui ir su juo nesuderinęs. Gavęs tokį pranešimą, Užsakovas kartu su Teikėju sudaro susitarimą dėl specialistų pakeitimo / pasitelkimo, pasirašomą abiejų Sutarties Šalių. Šis susitarimas yra laikomas neatskiriama Sutarties dalimi. Teikėjas užtikrina, kad Sutartį vykdys tik tokią teisę turintys asmenys. Tokiu atveju, jei būtina keisti nurodytą specialistą (kurių patirtis buvo vertinama balais laimėtojo atrankos metu), tačiau Teikėjas kito lygiaverčio specialisto neranda, jis moka Užsakovui 5 000 Eur baudą už kiekvieną atvejį ir laikinai (ne ilgesniam kaip 1 mėn. laikotarpiui) nurodytą projekto vadovą, gali pakeisti ne žemesnės kvalifikacijos, tačiau mažesnės patirties specialistu.
5.7. Užsakovas įsipareigoja:
5.7.1. Teikėjui sudaryti visas sąlygas, suteikti informaciją ar dokumentus, būtinus Paslaugoms teikti.
5.7.2. Užsakovas įsipareigoja mokėti Sutarties kainą už tinkamai suteiktas Paslaugas pagal šios Sutarties sąlygas.
5.8. Užsakovas turi visas šios Sutarties bei Lietuvos Respublikoje galiojančių teisės aktų numatytas teises.
5.9. Jei Teikėjas dėl savo kaltės neatlieka Paslaugų nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,03 % dydžio delspinigius nuo bendros Sutarties kainos už kiekvieną termino praleidimo dieną.
5.10. Vėluojant suteikti paslaugas 3.1 punkte nurodytais terminais, už kiekvieno etapo vėlavimą daugiau kaip 2 (dvi) savaites bus taikoma 7 000,00 Eur bauda. Bauda netaikoma, jei vėluojama dėl priežasčių, nepriklausančių nuo Teikėjo.

6. SUBTEIKĖJAI

6.1. Sutarčiai vykdyti subteikėjai nepasitelkiami / pasitelkiami. 
6.2. Subteikėjų / specialistų keitimas vietomis tarp sutartyje numatytų subteikėjų/ specialistų ar didesnės (mažesnės) darbų dalies, negu buvo suderinta, perdavimas kitam Sutartyje numatytam subteikėjui / specialistui galimas tik toms paslaugoms, kurias Teikėjas pasiūlyme buvo numatęs perduoti subteikėjui / specialistams ir tik gavus Užsakovo sutikimą.
6.3. Sutarties galiojimo metu papildomų subteikėjų / specialistų pasitelkimas arba Sutartyje numatytų subteikėjų / specialistų  atsisakymas galimas, tik gavus Užsakovo sutikimą ir esant vienai iš šių priežasčių:
6.3.1. Sutartyje numatytas subteikėjas yra likviduojamas, bankrutavęs arba jam yra iškelta bankroto byla;
6.3.2. subteikėjas / specialistas Užsakovui atsisako suteikti jam Sutartyje numatytą paslaugos dalį;
6.3.3. siekiant tinkamai ir laiku įvykdyti Sutartį būtina padidinti darbų spartą dėl paslaugų atlikimui nepalankių gamtinių sąlygų ar kitų pagrįstų aplinkybių;
6.3.4. atsiradus nenumatytiems papildomiems darbams;
6.4. Sutarties 6.2 ir 6.3 punktuose nurodytais atvejais Užsakovui pateikiamas pagrįstas prašymas, pridedant jį pagrindžiančius dokumentus. Subteikėjas / specialistas gali pradėti vykdyti paslaugas, tik Teikėjui gavus Užsakovo sutikimą.
6.5. Sutarties 6.2 ir 6.3 punktuose nurodytais atvejais naujas subteikėjas / specialistas privalo Užsakovui pateikti dokumentus, įrodančius, kad jo kvalifikacija atitinka pirkimo dokumentuose nustatytus būtinus kvalifikacijos reikalavimus subteikėjams / specialistams.



7. NENUGALIMOS JĖGOS APLINKYBĖS (FORCE MAJEURE)

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8. SUSIRAŠINĖJIMAS

8.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą: 

	
	Užsakovas
	Teikėjas

	Pavadinimas
	
	.............

	Adresas
	
	..............

	Telefonas
	
	..................

	El. paštas
	
	..................

	Už sutarties vykdymą atsakingas asmuo, telefonas, el. p. adresas
	 
	



8.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip prieš 5 dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo joki pranešimo, išsiųsto pagal tuos duomenis.

9. KITOS NUOSTATOS

9.1. Sutarties nutraukimas ir vykdymo stabdymas:
9.1.1. Sutartis gali būti nutraukiama raštišku Šalių susitarimu.
9.1.2. Užsakovas turi teisę vienašališkai nutraukti pirkimo sutartį, prieš 14 dienų raštu pranešus apie tai Teikėjui, jeigu teikėjas nevykdo savo sutartinių įsipareigojimų arba vykdo juos kitomis sąlygomis, negu numatyta sutartyje. Teikėjas turi teisę vienašališkai nutraukti pirkimo sutartį, prieš 14 dienų raštu pranešęs apie tai Užsakovui, jeigu šis nevykdo savo sutartinių įsipareigojimų arba vykdo juos kitomis sąlygomis.
9.1.3. Paslaugų teikėjas įsipareigoja, kad sutartį vykdys tik tokia teisę turintys asmenys. Ši sąlyga yra esminė sutarties sąlyga, kurią pažeidus gali būti nutraukiama sutartis.
9.1.4. Sutarties stabdymas:
9.1.4.1. Nesant Teikėjo kaltės ir esant aplinkybėms, kurių Teikėjas negalėjo numatyti, dėl kurių Teikėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms, Sutarties šalys turi teisę inicijuoti Paslaugų (jų dalies) teikimo sustabdymą iki atitinkamų aplinkybių pasibaigimo. 
9.1.4.2. Paslaugų (jų dalies) teikimas gali būti stabdomas esant bent vienai iš šių aplinkybių: 
9.1.4.2.1. esant nenugalimos jėgos aplinkybėms, sutartinių įsipareigojimų vykdymo terminai stabdomi nuo kliūties atsiradimo momento arba, jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties; 
9.1.4.2.2. Teikėjas Sutartyje nurodyta tvarka negali teikti Paslaugų (pavyzdžiui, užsakovas dėl objektyvių priežasčių negali sudaryti techninių galimybių Paslaugų teikimui arba laukiama PAV atrankos ir PAV ar pan.), o Teikėjas dėl to negali vykdyti Sutarties; 
9.1.4.3. dėl nenumatytų prekių, paslaugų ir (ar) darbų, susijusių su perkamu objektu, kurių poreikis paaiškėjo tik vykdant Sutartį; 
9.1.4.2.4. ne dėl Užsakovo kaltės vėluoja kitos Užsakovo pirkimo sutarties, turinčios tiesioginės įtakos šiai Sutarčiai, vykdymas;  
9.1.4.2.5. esant įrodymais pagrįstoms kliūtims ar trukdymams, sukeltiems Teikėjui kitų trečiųjų asmenų ne dėl Teikėjo ne laiku ar netinkamai pagal Sutarties sąlygas ir tvarką įvykdytų sutartinių įsipareigojimų; 
9.1.4.2.6. pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; 
9.1.4.2.7. sutartinių įsipareigojimų stabdymo būtinybė atsirado dėl sustabdyto / perskirstyto / negauto ir panašiai Užsakovo Paslaugų pirkimui skirto finansavimo arba finansavimo trūkumo; 
9.1.4.2.8. dėl teisminių (arbitražinių) ginčų su Užsakovu ar trečiaisiais asmenimis, kurių dalykas yra tiesiogiai susijęs su Sutarties vykdymu. 
9.1.4.2.9. sutarties vykdymas gali būti sustabdytas raštišku Šalių susitarimu.
9.1.5. Sutartinių įsipareigojimų vykdymas gali būti stabdomas tik Sutarties galiojimo laikotarpiu tokia tvarka:
9.1.5.1. atsiradus aplinkybėms, dėl kurių Teikėjas negali vykdyti sutartinių įsipareigojimų, Teikėjas apie tai nedelsdamas privalo informuoti Užsakovą. Teikėjo rašytiniame prašyme turi būti nurodyta stabdymo aplinkybė (Sutarties punktas) ir aplinkybės atsiradimą bei galimą terminą pagrindžiantys argumentai, objektyvūs faktai ir įrodymai. Užsakovas, įvertinęs prašymą ir priima sprendimą. Jei prašymas tenkinamas Šalys sutartinių įsipareigojimų vykdymo stabdymą įformina rašytiniu susitarimu, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą, ir patvirtina Šalių įgaliotų atstovų parašais. Tokie susitarimai yra neatskiriama Sutarties dalis.
9.1.5.2. Sutartinių įsipareigojimų vykdymas sustabdomas ne ilgesniam kaip konkrečios, pagrįstos aplinkybės egzistavimo laikotarpiui.
9.1.5.3. Šalys susitaria, kad sutartinių įsipareigojimų vykdymo sustabdymo terminas į Sutarties vykdymo terminą nėra įskaičiuojamas, jo metu sutartiniai įsipareigojimai nevykdomi ir už šį periodą Užsakovas Teikėjui nemoka jokių mokėjimų, baudų ar prastovų. 
9.1.6. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms arba Šalių susitarime nurodytam terminui, priklausomai nuo to, kuris įvyksta anksčiau.   Tuo atveju, jeigu Sutartyje numatytų prievolių įvykdymo terminai atnaujinami anksčiau negu pasibaigia Šalių susitarime nurodytas sustabdymo terminas, Šalys Sutartyje numatytų prievolių įvykdymo terminų atnaujinamo datą įformina raštu.
9.1.7. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu. 
9.2. Pirkimo sutarties sąlygos pirkimo sutarties galiojimo laikotarpiu gali būti keičiamos laikantis Viešųjų pirkimų įstatymo 89 straipsnio nuostatų nepažeidžiant Viešųjų pirkimų įstatymo 17 straipsnyje įtvirtintų principų.
9.3. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.
9.4. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai. 
9.5. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
9.6. Sutarties priedai yra neatsiejama šios Sutarties dalis. 
9.6.1. 1 priedas – Projektavimo užduotis;
9.6.2. 2 priedas – Teikėjo pasiūlymas.


Užsakovo vardu			Teikėjo vardu
Viešoji įstaiga Šilutės ligoninė		....................
Rusnės g. 1, LT-99185 Šilutė		....................
Įmonės kodas 277329430			Įmonės kodas ..................
A.s.	                     			A. s. .................................
Tel. +370 441 61 043			Tel. ……………………..	
El. p. info@silutesligonine.lt		El. p. ...............................
 
Vyriausiasis gydytojas
Algis Starkus                 			......................


				












	

	 1 priedas 



PROJEKTAVIMO UŽDUOTIS
 (pridedama)





	 2 priedas 



TEIKĖJO PASIŪLYMAS
 (pridedama)

